Úradný vestník L 026 , 31/01/2003 S. 0084 - 0085



Rozhodnutie Komisie z 30. januára 2003, ktorým sa mení a dopĺňa rozhodnutie 2002/994/ES týkajúce sa určitých ochranných opatrení so zreteľom na výrobky živočíšneho pôvodu dovezené z Číny (oznámené pod číslom dokumentu C(2003) 426) (Text s významom pre EHP) (2003/72/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 97/78/ES z 18. decembra 1997, ktorá stanovuje zásady, ktorými sa riadi organizácia veterinárnych kontrol výrobkov, ktoré prichádzajú do spoločenstva z tretích krajín [1], a najmä na jej článok 22 ods. 1, keďže: (1) Po zistení rezíduí veterinárnych prípravkov v istých výrobkoch živočíšneho pôvodu dovezených z Číny a vzhľadom na nedostatky zistené počas inšpekčnej návštevy v tejto krajine zameranej na nariadenie o veterinárnych prípravkoch a systém kontroly rezíduí v živých zvieratách a výrobkoch živočíšneho pôvodu prijala Komisia 30. januára 2002 rozhodnutie 2002/69/ES, ktoré sa týka istých ochranných opatrení so zreteľom na výrobky živočíšneho pôvodu dovezené z Číny [2]. (2) Informácie, ktoré poskytli čínske úrady a priaznivé výsledky kontrol vykonaných členskými štátmi umožnili povolenie dovozu určitých výrobkov živočíšneho pôvodu z Číny na základe niekoľkých úprav nariadenia 2002/69/ES. Tieto úpravy boli zapracované do rozhodnutia Komisie 2002/994/ES [3]. (3) Rozhodnutie 2002/69/ES, ktoré bolo zmenené a doplnené rozhodnutím 2002/933/ES [4], zahrnulo mäso z lososa (Salmo salar), voľne žijúceho i chovaného, medzi výrobky, ktorých dovoz z Číny je povolený. Tento produkt bol však uvedený v prílohe k rozhodnutiu 2002/994/ES bez uvedenia skutočnosti, že je povolený s oboma pôvodmi. Preto treba v tom zmysle zmeniť prílohu k rozhodnutiu 2002/994/ES. (4) Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha k rozhodnutiu 2002/994/ES sa nahrádza textom v prílohe k tomuto rozhodnutiu. Článok 2 Toto rozhodnutie sa bude uplatňovať od 3. februára 2003. Článok 3 Toto rozhodnutie je adresované členským štátom. V Bruseli 30. januára 2003 Za Komisiu David Byrne člen Komisie [1] Ú. v. ES L 24, 30.1.1998, s. 9. [2] Ú. v. ES L 30, 31.1.2002, s. 50. [3] Ú. v. ES L 348, 21.12.2002, s. 154. [4] Ú. v. ES L 324, 29.11.2002, s. 71. -------------------------------------------------- PRÍLOHA " „PRÍLOHA Časť I Zoznam výrobkov živočíšneho pôvodu určených na ľudskú spotrebu alebo na skrmovanie, ktoré sú povolené na dovoz do spoločenstva bez testovania: - produkty rybolovu, okrem: - získaných chovom rýb, okrem mäsa z lososa druhu Salmo salar uvedeného ďalej, - úhorov, - garnátov, iných ako vylovených v Atlantickom oceáne, ako je uvedené ďalej, - mäso z lososa druhu Salmo salar, - celé garnáty vylovené v Atlantickom oceáne, ktoré neboli nijako preparované ani spracované na mori s výnimkou zmrazenia a balenia do svojho trvalého obalu a ktoré boli priamo vyskladnené na území spoločenstva, - želatína. Časť II Zoznam výrobkov živočíšneho pôvodu určených na ľudskú spotrebu alebo na skrmovanie, ktoré sú povolené na dovoz do spoločenstva po chemických testoch v zmysle článku 3 ods. 2: - obaly, - rak druhu Procambrus clarkii vylovený v tečúcich vodách rybolovnými postupmi, - surimi získané z produktov rybolovu povolených v časti I. Časť III Zoznam výrobkov živočíšneho pôvodu určených na ľudskú spotrebu alebo na skrmovanie, ktoré sú povolené na dovoz do spoločenstva po chemických testoch v zmysle článku 3 ods. 2: " --------------------------------------------------